Palos (komiks)

Si Palos ay isang karakter sa komiks na kinatha ng magkapatid na Virgilio at Nestor Redondo. Una lumabas ang karakter sa Tagalog Klasiks Alyas Palos (#310, Mayo 1961). Lumabas din ang karakter sa Redondo Komiks at Palos Komiks. Ito ang pinakatanyag na karakter na nilikha ni Nestor.

Balangkas ng karakter

Si Benny Misa ay kinuha ang katauhan ni Palos na isang magnanakaw na madulas (o mahirap hulihin) kung kaya't ang kanyang alyas ay ipinangalan na kapareho sa palos. Nang kalaunan, si Palos ay naging isang tiktik kaya't minsan ay tinuturing ang karakter bilang ang James Bond ng Pilipinas.

Sa ibang midya
Ang karakter na Palos ay ginampanan ng Pilipinong aktor na si Bernard Bonnin sa walong pelikula. Sa pelikulang Palos Kontra Gagamba, parehong ginampanan ni Bonin ang papel na Palos at Gagamba.  Sa seryeng pantelebisyon may parehong pangalan noong 2008, si Cesar Montano ay gumanap bilang si Fabio Casimir na kinuha ang katauhan ni Palos at kalaunan ay si Giancarlo Caranzo na ginampanan ni Jake Cuenca ang naging bagong Palos. Nagkaroon ng natatanging pagganap si Bonnin sa serye noong 2008 na siyang huli niyang paglabas sa telebisyon.

Tala ng mga pelikula at palabas sa telebisyon na batay sa karakater ni Palos
Pelikula
Alyas Palos (1961)
Palos Kontra Gagamba (1963)
Palos: Counterspy (1966)
Palos Strikes Again (1968)
Palos Fights Back (1969)
Alyas Palos II (1982)

Telebisyon
Palos (2008)

Silipin din
 Gagamba (komiks)
 Scorpio (Gagamba)

Mga sanggunian

Kategorya:Mga karakter sa komiks mula sa Pilipinas
Kategorya:Mga karakter sa pelikulang superhero